cyanic-selkie/wikianc huggingface dataset:
სუდანის სამზარეულო
ალკოჰოლური სასმელები
ისტორიულად, სუდანი ერთ – ერთია იმ წამყვანი მუსლიმური ქვეყნებიდან, სადაც ალკოჰოლი ნებადართული იყო. მამაკაცები მიირთმევდნენ ფეტვის ღვინოს, შარბოტი (ალკოჰოლური სასმელი, რომელიც რაფინირებული ფინიკისგან მზადდება) და არაკი. მე -20 საუკუნეში სუდანელებმა ევროპელების გავლენით მოახდინეს და ვისკის და ლუდის დალევა დაიწყეს. 1980-იანი წლების ბოლოდან, სუდანში შარიათის კანონის შემოღების შემდეგ, ალკოჰოლი აკრძალულია. კანონი კრძალავს ალკოჰოლის წარმოებას, მოხმარებას და ყიდვა-გაყიდვას. კანონის დარღვევისათვის მკაცრი სასჯელია გათვალისწინებული -40-ჯერ გამათრახება. ყოფილმა პრეზიდენტმა ჯაფარ ნიმეირმა 1983 წლის სექტემბერში შემოიღო შარიათის კანონი. ეს მოვლენა აღინიშნა სპეციალური ღონისზიებით, რაც მდინარე ნილოსში ალკოჰოლური სასმელების ჩაღვრას ითვალისწინებდა.
არაკი არის ალკოჰოლური ჯინი, რომელსაც ამზადებენ   ფინიკისგან,  სუდანელი ლუდის მწარმოებლები  აგრძელებენ  მის დამზადბას, მიუხედავად შარიათის კანონისა.
სუპები და ნახარშები
ალტ=მულაჰი და ასიდა|მინი|მულაჰი და ასიდა ზოგიერთი ნახარშის, მაგალითად: მულაჰის, ბუსარას, საბაროაგის მომზადებისას იყენებენ ნი’აიმიას (სუდანური სანელებლების ნაზავი) და გამხმარ ბამიას. ყოველდღიური უბრალო ბოსტნეულით მზადდება წვნიანები და ომლეტი, რომელიც არის ჯანსაღი და ნოყიერი, ენერგიითა და არომატით სავსე. ამ წვნიანებს მულაჰს უწოდებენ. შეგიძლიათ მიირთვათ ყაბაყის მულაჰი, "რიგლას" -ისპანახის მულაჰი მირისი-ჩაშუშული ხორცი, რომელიც  მზადდება ცხვრის ქონისაგან, ხახვისა და გამხმარი ბამიასაგან. შარმოუთ აბიადი მზადდება ჩაშუშული ხორცისაგან, ხოლო კაჯაიკი გამხმარი თევზისაგან. ჩაშუშულ ხორცს რეგულარულად მიირთმევენ სორგოს ფაფასთან ერთად, რომელსაც ასედა ან ასედა დუკუნ-ს უწოდებენ. ზოგჯერ უმატებენ მოლოუხიას (ადგილობრივი მწვანე ბოსტნეული). სუდანის სუპებში შედის კავარი, რომელიც მზადდება პირუტყვის ან ცხვრის ჩლიქებით ბოსტნეულით აგრეთვე  ელმუსალაამია-მზადდება ღვიძლით, ფქვილით, ფინიკითა და სხვადასხვა სანელებლებით.
სქოლიო
კატეგორია:სუდანური სამზარეულო
ნოვობიქტიმიროვო
ნოვობიქტიმიროვო (Яңы Биктимер; Новобиктимирово) — სოფელი რუსეთის ფედერაციაში, ბაშკირეთის რესპუბლიკის ბირსკის რაიონში.
2010 წლის მონაცემებით, სოფელში ცხოვრობს 34 ადამიანი. რაიონულ ცენტრ ბირსკიდან დაშორებულია 29 კილომეტრით. უახლოესი რკინიგზის სადგურია უფა, რომელიც დაშორებულია 123 კმ-ით.
2002 წლის აღწერის მიხედვით, მოსახლეობის უმრავლესობას ბაშკირები შეადგენენ (94 %).
სქოლიო
კატეგორია:ბირსკის რაიონის სოფლები
იენ გილანი
იენ გილანი (დ. 19 აგვისტო, 1945 წელი, ლონდონი) — ინგლისელი როკ მომღერალი. ცნობილი, როგორც მძიმე როკ ჯგუფ Deep Purple-ის ვოკალისტი. ის ასევე ერთი წელი მღეროდა ჯგუფ Black Sabbath-ში. იენ გილანმა შეასრულა იესო ქრისტეს პარტია ენდრიუ ლოიდ უებერის მიუზიკლის იესო ქრისტე სუპერვარსკვლავი პირველ აუდიოჩანაწერში.
კარიერა
გილანი Deep Purple-ის წევრი იყო 1969 წლიდან 1973 წლამდე, როდესაც ჯგუფმა ჩაწერა ალბომები Fireball და Machine Head. ამავე დროს მან მონაწილეობა მიიღო როკ-ოპერის იესო ქრისტე სუპერვარსკვლავი პირველი აუდიოვერსიის ჩაწერაში. გილანს ფილმშიც შესთავაზეს მთავარი როლი, მაგრამ მან მოითხოვა გადაეხადათ არა მხოლოდ მისთვის, არამედ მთლიანად ჯგუფისთვისაც, რადგან ფილმის გადაღება ჯგუფის მიმდინარე ტურნეს ემთხვეოდა. ფილმის პროდიუსერები არ დასთანხმდნენ ამ პირობებს.
მიუხედავად Deep Purple-ის დიდი წარმატებისა, ჯგუფის ორ წევრს - გილანსა და ბლეკმორს უთანხმოება ჰქონდათ ერთმანეთში, რის გამოც გილანმა გჯუფი ორჯერ დატოვა, 1973 და 1989 წლებში. მაგრამ მეორე შემთხვევის შემდეგ Deep Purple-ის წევრების თხოვნით გილანი ისევ დაბრუნდა (1992 წელს). იენმა 2006 წელს ინტერვიუში განაცხადა: ბლეკმორი უცნაურ ადამიანად იქცა და იმ დღეს, როცა მან ტურნეს დროს ჯგუფი დატოვა, თითქოს ღრუბლები გაიფანტა და მზემ გამოანათა (საუბარია 1993 წელს ალბომ The Battle Rages On-ის მხარდამჭერ ტურნეზე) და მას შემდეგ ჩვენ უკან აღარ მოგვიხედავს. გილანმა ასევე დასძინა, რომ რიჩი ბლეკმორს და მას შორის არის ისეთი პირადული საკითხები, რის გამოც ისინი ერთმანეთს აღარ ელაპარაკებიან.
მინი|იენ გილანი და მისი მეუღლე ბრონი [[თბილისი|თბილისში, 1990]]
დისკოგრაფია
(იგივე Ian Gillan, Tony Iommi & Friends)
რესურსები ინტერნეტში
კატეგორია:ინგლისელი როკ-მომღერლები კატეგორია:Deep Purple-ის წევრები კატეგორია:დაბადებული 19 აგვისტო კატეგორია:დაბადებული 1945 კატეგორია:იენ გილანი
ბაიკალისპირეთი
რესურსები ინტერნეტში
კატეგორია:ბურიატეთის გეოგრაფია კატეგორია:ირკუტსკის ოლქის გეოგრაფია
ვაშლატამა
მინი|მთლიანი და გაჭრილი ვაშლატამა ვაშლატამა — შეუბუსავი ატმების ჯგუფი. ცნობილია აგრეთვე ნექტარინების სახელით. საქართველოში გვხვდება საკარმიდამო ნაკვეთებზე და საკოლექციო ნარგაობებში. ჯგუფი მოიცავს მრავალ ჯიშს, ნაყოფი ლამაზია, გლუვკანიანი, რბილობი — თეთრი ან ყვითელი, აქვს შეზრდილი ან თავისუფალი კურკა.
სქოლიო
კატეგორია:ატმის ჯიშები
Peach
ჩინეთის დემოგრაფია
350px|მინი|ჩინეთის მოსახლეობის ზრდა 1961–2006 წლებში ჩინეთის დემოგრაფია განისაზღვრება როგორც დიდი რაოდენობის მოსახლეობა ახალგაზრდების მცირე წილით, რომელიც ჩინეთის მთავრობის, ერთი ბავშვის პოლიტიკის შედეგია. 1979 წელს დაწყებულმა შობადობის კონტროლის პოლიტიკამ 350-400 მილიონით შეამცირა შობადობა.
დღეისთვის ჩინეთის მოსახლეობა აჭარბებს 1.3 მილიარდს, 2010 წლის აღწერის მიხედვით მსოფლიოში ყველაზე მრავალ რიცხოვანი ქვეყნის მოსახლეობის უდიდესი ნაწილი, დაახლოებით 91.51%, არის ჩინელი და მხოლოდ 8.49% შეადგენენ უმცირესობები. ჩინეთის მოსახლეობის ზრდის კოეფიციენტი არის მხოლოდ 0.47%, რომელი მაჩვენებლითაც ის მსოფლიოში 156-ეა. ჩინეთმა მეექვსე ეროვნული აღწერა ჩაატარა 2010 წლის 1 ნოემბერს.
მოსახლეობის აღწერები
ჩინეთში მოსახლეობის აღწერა მოხდა 6-ჯერ: 1953, 1964, 1982, 1990, 2000 და 2010 წლებში. 1987 წელს მთავრობამ გამოაცხადა რომ მეოთხე აღწერა მოხდებოდა 1990 წელს და ყოველი შემდგომი აღწერა ჩტარდებოდა 10 წლის ინტერვალით. 1982 აღწერა რომლის მიხედვით ჩინეთის სრული მოსახლეობა შეადგენდა 1,008,180,738 ადამიანს, მიიჩნევა წინა ორ აღწერასთან შედარებით სანდოდ. ამ აღწერის ჩტარებაში ბევრი საერთაშორისო ორგანიზაცია იღებდა მონაწილეობას, მათ შორის გაერთიანებული ერების მოსახლეობის განსახლების ფონდი, რომელმაც აღნიშნული ცენზის ჩსატარებლად 15.6 მილიონი დოლარი დაგაიხადა.
მოსახლეობის რაოდენობის მოსალოდნელი ცვლილება
ამერიკის შეერთებული შტატების ცენზის ბიურო, 2010 წ. : გერთიანებული ერები, 2010 წელი. :
ოფრა ჰაზა
ოფრა ჰაზა (בת-שבע עפרה חזה; დ. 19 ნოემბერი, 1957, თელ-ავივი — გ. 23 თებერვალი, 2000, რამათ-განი) — ისრაელელი მომღერალი და მსახიობი, სიმღერების ავტორი, დასავლეთში ცნობილი, როგორც „ისრაელელი მადონა“, „ნაზი“ მეცო-სოპრანო.
ისრაელში ოფრა ჰაზა საკმაოდ გავლენიანი კულტურის მოღვაწე იყო, რომელმაც პოპულარიზაცია გაუკეთა აღმოსავლეთის ებრაელების კულტურას.
ბიოგრაფია
ოფრა დაიბადა თელ-ავივში, მრავალშვილიან ოჯახში იემენიდან, რომელიც ისრაელში ჩამოვიდა 1949 წელს 8 შვილით. ის მეცხრე შვილი, ყველაზე უმცროსი იყო და-ძმებს შორის.
ყველაზე ადრეული მუსიკალური გავლენა ოფრაზე მშობლების ტრადიციულმა იემენურმა სიმღერამ მოახდინა. დედა იემენში პროფესიონალი მომღერალი იყო და ხშირად გამოდიოდა ოჯახურ წვეულებებზე. ჰაზა იხსენებდა, როგორ უმღეროდა დედა თავის შვილებს ადრეული ასაკიდან. გარდა ამისა, ოფრაზე გავლენა იქონია ისრაელის ხალხურ სიმღერებს, ბითლზს და ელვის პრესლის.
საერთაშორისო ასპარეზი
1992 წელს ოფრა გახდა პირველი შემსრულებელი ისრაელიდან, რომელიც „გრემის“ ნომინაციაზე გავიდა თავისი ალბომით „Kirya“.
ჰაზა თანამშრომლობდა სხვადასხვა ქვეყნის მომღერლებთან. მან თავისი ტალანტის დემონსტრირება მოახდინა რამდენიმე ფილმში, ყველაზე უკეთ კი 1998 წელს ფილმში „ეგვიპტის პრინცი“. მისი ხმა ისმოდა ასევე ფილმების „ველური ოქიდეას“ (1990) და „დედოფალი მარგოს“ (1994) საუნდტრეკებში.
1997 წელს ოფრა ჰაზა ცოლად გაჰყვა ბიზნესმენს ისრაელიდან დორონ აშკენაზის. იმავე წლის დეკემბერში მან გამოუშვა თავისი ბოლო სტუდიური ალბომი „ოფრა ჰაზა“. ის აგრძელებდა მუსიკის ჩაწერას 1999 წლამდე, ძირითადად საუნდტრეკებს ფილმებისთვის და სხვა მომღერლებთან თანამშრომლობით. მან დაიწყო ახალ ალბომზე მუშაობა, მაგრამ სამწუხაროდ, ვეღარ დაასრულა.
2000 წლის 23 თებერვალს ჰაზა 42 წლის ასაკში შიდსით გარდაიცვალა. ერთი წლის შემდეგ მისი მეუღლე დორონ აშკენაზი გარდაიცვალა ნარკოტიკების ზედოზირებით.
სქოლიო
კატეგორია:დაბადებული 16 მაისი კატეგორია:დაბადებული 1974 კატეგორია:თელ-ავივში დაბადებულები კატეგორია:გარდაცვლილი 23 თებერვალი კატეგორია:გარდაცვლილი 1974 კატეგორია:მეცო-სოპრანოები კატეგორია:XX საუკუნის მომღერლები
არაიხანი
არაიხანი (Arraiján) — ქალაქი პანამაში, პანამის პროვინციაში; თავისივე სახელწოდების რაიონის ადმინისტრაციული ცენტრი. მდებარეობს პანამერიკულ გზატკეცილზე. 2010 წლის მონაცემებით მოსახლეობა 41 041 ადამიანს შეადგენს.
რესურსები ინტერნეტში
კატეგორია:პანამის ქალაქები
გოგი და მაგოგი
გოგი და მაგოგი (يَأْجُوج وَمَأْجُوج Yaʾǧūǧ wa-Maʾǧūǧ) — იუდეურ და ქრისტიანულ საღვთო წერილში მოხსენიებული ორი ხალხი. ეზეკიელის წინასწარმეტყველებით ისინი შორეულ მომავალში ჩრდილოეთიდან მოვლენ ებრაელთა შესამუსრავად. აპოკალიფსისში კი მათი შემოსვლა მოსალოდნელია განკითხვის დღის წინ. ბიბლიაში მაგოგი ევრაზიის ჩრდილო-აღმოსავლეთ ნაწილში მცხოვრები ტომების სახელია. გოგი, როგორც მაგოგის ტომის ბელადის სახელი, პირველად ძველი აღთქმის უფრო გვიანდელ ტექსტებში ჩნდება. გოგი და მაგოგი ყურანში ჩნდება როგორც ორი ველური ტომი, რომლებიც „დედამიწის უკიდურეს ნაწილში“ ცხოვრობს.
სქოლიო
კატეგორია:ბიბლიური პერსონაჟები კატეგორია:ქრისტიანული მითოლოგია კატეგორია:ქრისტიანული ესქატოლოგია კატეგორია:ისლამური მითოლოგია
ხატავეთი
ხატავეთი (ყოფ. პატარა აჰმედლო) — სოფელი აღმოსავლეთ საქართველოში, ქვემო ქართლის მხარის ბოლნისის მუნიციპალიტეტში, მამხუტის თემში.
დემოგრაფია
2014 წლის აღწერის მონაცემებით სოფელში ცხოვრობს 145 ადამიანი.
სკანდის ციხე
სკანდეს ციხე — ციხესიმაგრე საქართველოში, მდებარეობს იმერეთის მხარის თერჯოლის მუნიციპალიტეტის სოფელ სკანდეს ჩრდილოეთ მხარეს, მაღალ, საკმაოდ ძნელად მისასვლელ მთაზე. ციხის სიმაღლე 120 მეტრია. მას სამხრეთის მხრიდან ჩამოუდის ბერისწყაროს ღელე, ხოლო ჩრდილოეთიდან — პატარა ნაკადული, რომელსაც ადგილობრივი მოსახლეობა „გურამღელეს“ ეძახის.
შუა საუკუნეები
ისტორიული წყაროები და საფორტიფიკაციო ნაგებობათა ანალიზი იმის საფუძველს იძლევა, რომ სკანდეს ციხის აგება ახ. წ. IV საუკუნით დათარიღდეს. სკანდეს ციხე ეგრისის სამეფოს ერთ-ერთი უმნიშვნელოვანესი ციხე იყო.
სკანდეს ციხის შესახებ ყველაზე ადრინდელი ცნობა ეკუთვნის VI საუკუნის ბიზანტიელ ისტორიკოსს პროკოპი კესარიელს:
სკანდეს ციხის მნიშვნელობა განსაკუთრებით გაიზარდა VI საუკუნეში, როცა გამწვავდა წინააღმდეგობა ბიზანტიასა და სპარსეთს შორის და წინააღმდეგობა ომად გადაიქცა. ირანელთა მხრიდან მოსალოდნელი საფრთხისაგან თავის დასაცავად ბიზანტიამ გადაწყვიტა ეგრისის გამაგრება. იმპერატორმა ეგრისში გაგზავნა ჯარი, რომელმაც დაიკავა აქ არსებული სკანდესა და შორაპნის ციხეები. ამ ფაქტიდან კარგად ჩანს სკანდეს ციხის, როგორც სტრატეგიული პუნქტის, დიდი მნიშვნელობა. ბიზნტიელებმა ციხის შენარჩუნება დიდი ხნით ვერ შესძლეს.
523 წელს, როდესაც იბერიის მეფის გურგენის აჯანყება ირანელთა წინააღმდეგ მარცხით დამთავრდა, მეფე ცოლ-შვილით ეგრისში გაიხიზნა. მათ სპარსელთა ჯარი დაედევნა, მეფემ და დიდებულებმა მოასწრეს შუა ეგრისში შესვლა, ხოლო სპარსელთა ჯარი სასაზღვრო — სკანდესა და შორაპნის ციხეებს – მიადგა. სპარსელებმა ორივე ციხე უომრად აიღეს და 523-532 წლებში მათ ეპყრათ. სკანდეს ციხის აღება ვერ შესძლო ვერც ეგრისის პირველმა ქრისტიანმა მეფემ წათე I-მა.
შემდგომ კი ე. წ. „უვადო ზავით“, რომელიც ბიზანტიის იმპერატორ იუსტინიანესა და ირანის შაჰ ხოსრო I-ს შორის დაიდო 532 წელს, სკანდეს ციხე კვლავ ბიზანტიის ხელშია. ეგრისის სამეფო ხელისუფლებამ მომავალი გართულებების თავიდან ასაცილებლად, იმისთვის, რომ სპარსელებს მათ წინააღმდეგ არ გამოეყენებინათ, რამდენიმე ციხე, მათ შორის სკანდესიც, დანგრიეს და მიწასთან გაასწორეს. მაგრამ საქმეს ამან ვერ უშველა. 542 წელს ეგრისში ბრძოლები განახლდა ბიზანტიასა და სპარსეთს შორის. 551 წელს ირანელებმა სკანდე აიღეს და დანგრეული ციხესიმაგრე აღადგინეს. ამის შემდეგ თითქმის 25 წელი ციხე მათ ხელში იყო.
VII-VIII საუკუნეებში სტრატეგიული თვალსაზრისით კვლავ დიდი როლი ენიჭებოდა სკანდეს ციხეს, რადგან იგი აღმოსავლეთ საქართველოდან მომავალ სახმელეთო გზაზე მდებარეობდა. საქართველოს გაერთიანების შემდეგ სკანდეს ციხემ თავისი განსაკუთრებული მნიშვნელობა დაკარგა, მაგრამ როგორც ციხესიმაგრე იგი კვლავ განაგრძობდა არსებობას. მის შესახებ ამ პერიოდის ცნობები მეტად მწირია. თემურლენგის ლაშქრობების დროს მის ურდოებს სკანდეს ციხესიმაგრე მიწასთან გაუსწორებიათ. საქართველოს მეფე ალექსანდრე დიდს (1412-1442) ციხე კვლავ აღუდგენია.
XV საუკუნიდან კვლავ იზრდება სკანდეს ციხის მნიშვნელობა, მას ყურადღებას აქცევს ქართ-იმერეთის მეფე ბაგრატ VI (1466-1478). იქ შენდება მეფის სასახლე და სკანდე ბაგრატის საზაფხულო რეზიდენციად იქცევა. კიდევ უფრო გაიზარდა ციხის მნიშვნელობა საქართველოს დაქუცმაცებისა და იმერეთის სამეფოს ჩამოყალიბების შემდეგ. ვინც იმერეთის ხელში ჩაგდებას მოიწადინებდა, მას, უპირველეს ყოვლისა, სკანდეს ციხე უნდა აეღო, შემდეგ კი სხვა ციხესიმაგრების აღება აღარ უჭირდა.
სკანდეს შესახებ საინტერესო ცნობებს გვაწვდის ამბროჯი კონტარინი წიგნში „მოგზაურობა სპარსეთში“. იგი 1474–1477 წლებში იმყოფებოდა ირანის შაჰის კარზე, როგორც ვენეციის რესპუბლიკის ელჩი. ამბროჯიოს ორჯერ მოუხდა საქართველოში ყოფნა. პირველად, სპარსეთისაკენ მიმავალი, 1474 წლის 20 ივნისიდან 20 ივლისამდე იყო, შავი ზღვით ეწვია ბათუმს, გაიარა საქართველო, მათ შორის სკანდეც და სომხითის გავლით ირანში ჩავიდა. მეორედ, სამშობლოში უკან მომავალი, ის 1475 წლის ივნისიდან ოქტომბერში იყო საქართველოში.
XVI საუკუნის 80-იანი წლების დასაწყისში იმერეთის სამეფოს სახლის წევრთა შორის დინასტიური ომი ატყდა. 1583 წელს გარდაიცვალა იმერეთის მეფე გიორგი II (1565-1583) და ტახტზე ავიდა მისი 12 წლის შვილი ლევანი (1583-1590), რომლის ხელშიც სხვა ციხესიმაგრეებთან ერთად გადავიდა სკანდეს ციხეც, მაგრამ მისმა ბიძამ კონსტანტინემ სხვა ციხეებთან ერთად ააჯანყა სკანდეს ციხეც, რითაც დიდი უპირატესობის მოპოვება შესძლო. მან დაიკავა სკანდე, კაცხი და ზოგიერთი სხვა ციხესიმაგრე. კონსტანტინე თავს უკვე მეფედ თვლიდა, მაგრამ ლევანი დაუკავშირდა მამია დადიანს, იგი ჩაერია საქმეში და მისი დახმარებით კონსტანტინე დამარცხებულ იქნა.
1590 წელს იმავე მამია დადიანის დახმარებით იმერეთის სამეფო ტახტზე ადის კონსტანტინეს ძე როსტომი (1590-1604), რასაც ვერ შეეგუა ქართლის მეფე სიმონ I გადავიდა იმერეთში, სადაც მხარს უჭერდნენ იმერეთის თავადები ჩხეიძეები, წულუკიძეები, აბაშიძეები, წერეთლები, აიღო კვარას, კაცხის, სკანდეს და სვირის ციხესიმაგრეები და ყველგან თავისი გარნიზონი ჩააყენა. იმერეთის მეფე როსტომი მანუჩარ დადიანთან გაიქცა დახმარების სათხოვნელად, მას გაედევნა სიმონ მეფე, მაგრამ ოფშკვითთან ბრძოლაში დამარცხდა და ისევ ქართლში დაბრუნდა.
ახალი ერა
XVII საუკუნეში სკანდეს ციხე კვლავ ინარჩუნებს იმერეთის ერთ-ერთი საიმედო საყრდენის სახელს. ალექსანდრე III-ის მეფობა (1639-1660) იმერეთის დასუსტების ხანაა. სამეგრელოს მთავარი ლევან დადიანი მრავალგზის არბევს და ძარცვავს იმერეთს. 1646 წლის ლაშქრობის დროს მან გადაწვა სკანდე.
ალექსანდრემ 1650 წელს სკანდე საზაფხულო აგარაკად და სამეფო სახლის რეზიდენციად აქცია. ამ დროს სკანდე, როგორც რუსი ელჩები ალექსი იევლევი და ნიკიფორე ტოლჩანოვი აღნიშნავენ, ერთ-ერთ კეთილმოწყობილ ციხესიმაგრედ ითვლებოდა.
კახეთის მეფე თეიმურაზ I (1606-1648) ვერ ურიგდებოდა მაჰმადიანი როსტომ ხანის (1633-1658) ბატონობას ქართლში, 1648 წელს მასთან ბრძოლაში თეიმურაზი დამარცხდა. ამიერიდან თეიმურაზმა დატოვა აღმოსავლეთ საქართველო და დარჩენილი ცხოვრების უმეტესი ნაწილი სკანდეს ციხეში გაატარა.
ციხის მნიშვნელობა იზრდება სოლომონ I-ის (1752-1784) მეფობის პერიოდში. იგი აქტიურად შეუდგა ციხესიმაგრეების რესტავრაცია-შეკეთებას, გაიზარდა სკანდეს ციხის სტრატეგიული როლი ქვეყვნის დაცვის საქმეში. სოლომონ მეფემ 1765 წელს ტახტი დაკარგა, მაგრამ 3 წლის შემდეგ სკანდეს ციხესთან გამართულ ბრძოლაში გამარჯვებით მოახერხა მისი დაბრუნება. მეფე სკანდეს ციხეში ხშირად ხვდებოდა უცხოელ დიპლომატებს.
1770-იან წლებში იოჰან გიულდენშტედტი ციხეს უკვე მიტოვებულად იხსენიებს. უკვე იმერეთის სამეფოს რუსეთთან შეერთების შემდეგ სკანდეს ციხემ თავისი მნიშვნელობა დაკარგა. ის დაცარიელდა და მიტოვებულ იქნა. 1830-იან წლებში დიუბუა დე მონპერეს ცნობით შემორჩენილი იყო მხოლოდ ერთი კოშკი ეკლესიითურთ და ქვის სასახლის ნაშთები. დღესდღეობით ციხის ნანგრევებიღაა შემორჩენილი.
სქოლიო
კატეგორია:თერჯოლის მუნიციპალიტეტის ციხესიმაგრეები კატეგორია:კულტურული მემკვიდრეობის ძეგლები იმერეთის მხარეში კატეგორია:ეროვნული მნიშვნელობის კატეგორიის კულტურის უძრავი ძეგლები
გუდალეთის წმინდა გიორგის ეკლესია
გუდალეთის წმინდა გიორგის ეკლესია – ეკლესია კასპის მუნიციპალიტეტის სოფელ გუდალეთის დასავლეთით, თაგვიანთ უბანში. თარიღდება განვითარებული ფეოდალური ხანით.
ეკლესია დარბაზულია (8,2 X 4,5 მ), ნაგებია ნატეხი ქვით. დაზიანებულია: გადახურვა და კედლის ზედა ნაწილი ჩამონგრეულია. არქიტრავული შესასვლელი სამხრეთ კედლის დასავლეთ ნაწილშია. შვერილი აფსიდის ღერძზე თაღოვანი სარკმელია. მის გვერდებზე თითო ოთხკუთხა ნიშია. თითო თაღოვანი სარკმელი სამხრეთ და დასავლეთ მხარესაა. ყველა სარკმელი გარეთკენ ვიწროვდება. აფსიდის სარკმელში შემორჩენილია შელესილობა, რომელზეც მოხატულობის კვალი ჩანს.
ლიტერატურა
კატეგორია:კასპის მუნიციპალიტეტის ტაძრები კატეგორია:წმინდა გიორგის სახელობის ეკლესიები
არგიშთიხინილი
ლიტერატურა
კატეგორია:ურარტუს ქალაქები
Plagiolepis chirindensis
Plagiolepis chirindensis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Plagiolepis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
კაბასალანი
კაბასალანი (ოფიციალურად კაბასალანის მუნიციპალიტეტი; Lungsod sa Kabasalan; Bayan ng Kabasalan) ― მეორე კლასის მუნიციპალიტეტი ზამბოანგა-სიბუგაის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 46 884 ადამიანს შეადგენს. მოიცავს 29 ბარანგაის.
სან-ნიკოლას-დე-ბარი
სან-ნიკოლას-დე-ბარი — ქალაქი და მუნიციპალიტეტი კუბაში, მაიაბეკეს პროვინციაში. დაარსდა 1846 წელს. 2010 წელს გამოეყო ლა-ჰაბანის პროვინციას.
დემოგრაფია
2004 წელს, მუნიციპალიტეტის მოსახლეობა 21 563 ადამიანს შეადგენდა. 242 კმ² ფართობზე მოსახლეობის სიმჭიდროვე იყო 89,1 ადამიანი კმ²-ზე.
მუნიციპალიტეტი იყოფა ცხრა რაიონად (barrios).
სქოლიო
კატეგორია:კუბის ქალაქები
ნოვობურნოვო
ნოვობურნოვო (Яңы Бурны; Новобурново) — სოფელი რუსეთის ფედერაციაში, ბაშკირეთის რესპუბლიკის ბირსკის რაიონში.
2010 წლის მონაცემებით, სოფელში ცხოვრობს 101 ადამიანი. რაიონულ ცენტრ ბირსკიდან დაშორებულია 6 კილომეტრით. უახლოესი რკინიგზის სადგურია უფა, რომელიც დაშორებულია 106 კმ-ით.
2002 წლის აღწერის მიხედვით, მოსახლეობის უმრავლესობას რუსები შეადგენენ (85 %).
სქოლიო
კატეგორია:ბირსკის რაიონის სოფლები
არგნოსანი
არგნოსანი — მოხელე გაერთიანებულ ფეოდალურ საქართველოში. ასრულებდა საპოლიციო ხასიათის ფუნქციებს. არგანი (საბჯენი ჯოხი) მისი სამოხელეო ნიშანი იყო. საქართველოს სამეფო-სამთავროებად დაშლის შემდეგ არგნოსანს ხელჯოხიანს ან ხელარგნოსანს უწოდებდნენ.
ლიტერატურა
კატეგორია:თანამდებობები ძველ საქართველოში
Revolutions (ალბომი)
ისტორია
ალბომის მუსიკამ რამდენიმე ჟანრი მოიცვა - ეს არის სიმფონიური, ინდუსტრიული, არაბული, გიტარისა და ეთნიკური მოტივების ნარევი.
მანამდე ლონდონში მოეწყო კონცერტი, რომელიც მოგვიანებით გამოვიდა ალბომის Destination Docklands სახით. შესაძლებელია, Revolutions პოპულარული იყო სწორედ ამის გამო.
September მიეძღვნა დულჩიე სეპტემბერს, სამხრეთ აფრიკელ აქტივისტს, რომელიც მოკლედ 1988 წლის 29 მარტს.
არსებობს ალბომის ორი ვერსია. ორივეში Revolutions განსხვავდება ერთმანეთისგან. ორიგინალურ ვერსიაში ჟღერს თურქულ ფლეიტაზე შესრულებული შესავალი, ხოლო მეორე გამოცემაში იგი სრულდება არაბული სიმებიანი ორკესტრის მიერ. მეორე ვერსიაში ასევე განსხვავდება არაბი ვოკალისტის პარტია.
London Kid დაიწერა ჰენკ მარვინთან ერთად. ტელეფონის საშუალებით მან და ჟარმა ერთად მოიფიქრეს ეს კომპოზიცია.
სქოლიო
კატეგორია:ჟან-მიშელ ჟარის ალბომები კატეგორია:1988 წლის ალბომები კატეგორია:Disques Dreyfus-ის ალბომები
იან სტენი
მინი|300პქ|იან სტენი იან სტენი (დ. 1626 — დასაფლავებულია  3 თებერვალი, 1679) — XVII საუკუნის ნიდერლანდური ფერწერის ერთ-ერთი წარმომადგენელი. მის შემოქმედებაში წამყვანია ყოფითი ჟანრი. ყოველდღიური ცხოვრების სცენებს სტენი იუმორით გადმოსცემდა.
პატარა სმადას ეკლესია
პატარა სმადას ეკლესია — არქიტექტურული ძეგლი ადიგენის მუნიციპალიტეტის სოფელ პატარა სმადაში. აგებულია X-XV საუკუნეებში.
ეკლესია დაზიანებულია. მისი საპერანგე ქვები ნაგებობათა სამშენებლოდაა გამოყენებული, წარწერიანი ქვაც თავლის კედელში უნახავთ. წარწერის მიხედვით, ეს ეკლესია 1467 წელს აუგია იოვანე მაწყვერელ ეპისკოპოსს. წარწერა იხსენიებს აგრეთვე ერისთავს „შაბურისძეს მაწყვერელ ეპისკოპოსსა შიოს“.
თორღვა ძაგანი
თორღვა ძაგანი — ლეგენდარული ხევსური გმირი სოფელი მუცოდან. მისი საგმირო საქმეები ასახულია ქართულ ფოლკლორში. გადმოცემით თორღვა ალექსანდრე ბატონიშვილის უკანონო ძე იყო, ბეჭებზე ჯვრის, მზისა და მთვარის გამოსახულება ჰქონდა. ხალხური ლექსის თანახმად, შვიდ წელს ნაავადარი თორღვა ფშაველი ჩოთას მჭვარტლიანმა ისარმა განგმირა. დ. გოგოჭურის (1977) აზრით, თორღვას ბაგრატიონობა ხალხური წარმოსახვის შედეგია და ის სინამდვილეში XIII საუკუნის მოღვაწის თორღვა პანკელის შვილი და ძაგანისძეთა სახლის წარმომადგენელი იყო.
ლიტერატურა
კატეგორია:ქართველი სახალხო გმირები
Plagiolepis clarki
Plagiolepis clarki — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Plagiolepis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
Ј
Ј, j (ჲ, ჯოტა) — ლათინურიდან ნასესხები სერბული ანბანის მეთერთმეტე და მაკედონური ანბანის მეთორმეტე ასო-ბგერა. ეს არის რუსული Й,й-ს სერბულ-კირილური ადეკვატი, ანუ ნახევარხმოვანი, რომლითაც ხდება ბგერის იოტირება. იგივე ნიშანი გამოიყენება სერბულ-ხორვატულის ორივე წერით ვარიანტში იმ განსხვავებით, რომ, თუ ე.წ. ჩირილიცაში ამ ასო-ნიშნით მხოლოდ ხმოვნების იოტირებაა შესაძლებელი (ja, je, jo, ju), ხოლო ლათინურ ანბანში, ანუ ე.წ. ლატინიცაში მას "ნ" და "ლ" თანხმოვნების შესარბილებლადაც გამოიყენებენ Nj, nj და Lj, lj. სერბულ მართლწერაში ამ ორი ასო-ნიშნის (н-სა და ь-ს, л-სა და ь-სი) კომბინაციის ხშირმა გამოყენებამ დროთა განმავლობაში წარმოქმნა დიგრაფები Њ, њ და Љ, љ.
დამატებითი ინფორმაცია
აღნიშნული ასო გამოიყენება შემდეგ ენებში:
ლიტერატურა
Jahić, Dževad; Halilović, Senahid; Palić, Ismail; Gramatika Bosanskoga Jezika. Urednik izdanija prof. Redžo Čaušević. Glavni i odgovorni urednik: dr. Hasnija Muratagić. Zenica: Dom Štampe, 2000. (იხ. გვ. 111. "glas j")
რესურსები ინტერნეტში
კატეგორია:კირილური ასოები
ხეინსა
ხეინსა (해인사, 海印寺) — კორეული ბუდიზმის მთავარი ტაძარი სამხრეთ კორეაში. ცნობილია ბუდისტების წმინდა ტექსტებით (ტრიპიტაკა კორეანა), რომლებიც აქ 80 000-მდე ხის ნაჭერზეა ამოტვიფრული. წარმოადგენს კორეის სამი უწმინდესი ტაძრიდან ერთ-ერთს და სეონის დღემდე მოქმედ ცენტრს.
ტაძარი პირველად 802 წელს აშენდა და მას მერე მრავალჯერ იქნა აღდგენილი X საუკუნეში, 1488, 1622 და 1644 წლებში. 1817 წელს ის დაიწვა და ცენტრალური დარბაზი აღადგინეს 1818 წელს.
1995 წელს, ტაძარი იუნესკომ მსოფლიო მემკვიდრეობის სიაში შეიყვანა. ამავე დროს, ის სამხრეთ კორეის ეროვნულ საგანძურს წარმოადგენს.
რესურსები ინტერნეტში
კატეგორია:მსოფლიო მემკვიდრეობის ძეგლები სამხრეთ კორეაში
ლანგტანგი
მინი|270პქ|ტბა გოსაიკუნდა ლანგტანგი — მთიანი რეგიონი ნეპალში, ჩინეთის საზღვართან. მაქსიმალური სიმაღლე 7246 მ (ლანგტანგ-ლირუნგი). მის ფარგლებშია ლანგტანგის ეროვნული პარკი, რომელიც შეიქმნა 1976 წელს. პარკის ტერიტორიის 25 % დაფარულია ტყით. ხარობს ფიჭვი და როდოდენდონი. ტყის ზონაშია დათვი, პანდა და სხვა. ქვედა სარტყლებში განვითარებულია სუბტროპიკული კლიმატი, უფრო მაღლა — ალპური კლიმატია. ლანგტანგიდან აღმოსავლეთით ვრცელდება მთიანი რეგიონი ჰელამბუ. მოსახლეობა განფენილია პარკის ტერიტორიაზე (დაახლოებით 4,500 მცხოვრები). მეტწილად დასახლებულია ტამანგებით.
რესურსები ინტერნეტში
კატეგორია:ჰიმალაი
გუდალეთის წმინდა მარიამის ეკლესია
გუდალეთის წმინდა მარიამის ეკლესია – ეკლესია კასპის მუნიციპალიტეტის სოფელ გუდალეთის ხოკერაანთ უბანში. თარიღდება გვიანდელი ფეოდალური ხანით.
ეკლესია დარბაზულია, მცირე ზომისა. ნაგებია რიყის ქვით, შემორჩენილია ნანგრევები. შესასვლელი სამხრეთ კედელშია. აფსიდში, სარკმლის ორივე მხარეს ნიშებია.
ლიტერატურა
კატეგორია:კასპის მუნიციპალიტეტის ტაძრები კატეგორია:წმინდა მარიამის სახელობის ეკლესიები
ვალერი კვარაცხელია (მეხუთე მოწვევა)
ვალერი კვარაცხელია (დ. 19 აგვისტო, 1958, წალენჯიხა) — ქართველი ბიზნესმენი, ექიმი, პოლიტიკოსი.
1984 წელს დაამთავრა კალინინის სახელმწიფო სამედიცინო ინსტიტუტის სამკურნალო ფაკულტეტი, ხოლო 1992 წელს ივანე ჯავახიშვილის სახელობის თბილისის სახელმწიფო უნივერსიტეტის „სპეცფაკულტეტი“ — ბიზნესის უმაღლესი სკოლა. 1999-2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკიდან „საქართველოს მოქალაქეთა კავშირი“.
სქოლიო
კატეგორია:დაბადებული 19 აგვისტო კატეგორია:დაბადებული 1958 კატეგორია:საქართველოს V მოწვევის პარლამენტის წევრები კატეგორია:თბილისის სახელმწიფო უნივერსიტეტის კურსდამთავრებულები კატეგორია:წალენჯიხის მუნიციპალიტეტში დაბადებულები კატეგორია:ქართველი ბიზნესმენები კატეგორია:ქართველი ექიმები
გუდალეთის წმინდა ესტატეს ეკლესია
გუდალეთის წმინდა ესტატეს ეკლესია – ეკლესია კასპის მუნიციპალიტეტის სოფელ გუდალეთის აღმოსავლეთით, ტყის პირას. თარიღდება X საუკუნით.
ლიტერატურა
კატეგორია:კასპის მუნიციპალიტეტის ტაძრები
თომას კემპენელი
თომას კემპენელი (Thomas von Kempen; დ. 1380, კემპენი — გ. 25 ივლისი, 1471, აგნიტენბერგის მონასტერი) — გერმანელი საეკლესიო პირი, მისტიკოსი, ავგუსტინელი მონაზონი, რელიგიური ტრაქტატების ავტორი. განსაკუთრებით პოპულარული იყო მისი ლათინურ ენაზე დაწერილი „მიბაძვა ქრისტესი“, რომელიც 1734 წელს რომში ქართულად თარგმნა გორელმა დავით ტულუკაშვილმა, ხოლო XIX საუკუნეში გორში ა. მღებრიშვილმა.
სქოლიო
კატეგორია:დაბადებული 1380 კატეგორია:გერმანელი თეოლოგები კატეგორია:გარდაცვლილი 1471 კატეგორია:გარდაცვლილი 25 ივლისი
ხახალაჯვარი
ხახალაჯვარი (1992 წლამდე დემურლო) — სოფელი აღმოსავლეთ საქართველოში, ქვემო ქართლის მხარის ბოლნისის მუნიციპალიტეტში, დარბაზის თემში.
დემოგრაფია
2014 წლის აღწერის მონაცემებით სოფელში ცხოვრობს 213 ადამიანი.
სქოლიო
კატეგორია:ბოლნისის მუნიციპალიტეტის სოფლები
გიორგი ბარამიძე
გიორგი ბარამიძე (დ. 5 იანვარი, 1968, თბილისი) — ქართველი პოლიტიკოსი, საქართველოს ვიცე-პრემიერი 2006-2012 წლებში. საქართველოს პარლამენტის ხუთგზის (1992, 1995, 1999, 2003, 2012) წევრი.
ბიოგრაფია
გიორგი ბარამიძე დაიბადა 1968 წლის 5 იანვარს თბილისში. 1992 წელს დაამთავრა საქართველოს ტექნიკური უნივერსიტეტის ქიმიური ტექნოლოგიის ფაკულტეტი და საქართველოს შინაგან საქმეთა სამინისტროს აკადემიის სამართალმცოდნეობის ფაკულტეტი. ეწეოდა სამეცნიერო მუშაობას გარემოს დაცვის კათედრაზე. არის მეცნიერული კვლევების ავტორი. გიორგი ბარამიძე იყო ტექნიკურ უნივერსიტეტში ანტისაბჭოთა, საქართველოს დამოუკიდებლობის მხარდამჭერი სტუდენტური მოძრაობის ერთ-ერთი დამაარსებელი და ხელმძღვანელი. მონაწილეობას იღებდა საქართველოს ისტორიისა და კულტურის ძეგლების გადარჩენა-აღდგენის საქმეში. 1989 წლიდან იგი იყო საქართველოს მწვანეთა მოძრაობის ერთ-ერთი დამაარსებელი და ცენტრალური საბჭოს წევრი. 1990 წელს საქართველოს მწვანეთა პარტიის შექმნის ერთ-ერთი ინიციატორი და ამ პარტიის პოლიტიკური კომიტეტის წევრი.
1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „საქართველოს მწვანეთა პარტია “ და გახდა ადამიანის უფლებათა დაცვისა და ეროვნული უმცირესობის საკითხთა კომისიის მდივანი, თავდაცვისა და უშიშროების კომისიის წევრი, აგრეთვე NATO-ს პროგრამაში „პარტნიორობა მშვიდობისათვის“ საქართველოს მონაწილეობის სახელმწიფო საკოორდინაციო კომისიის წევრი.
1995 წელს დაამთავრა აშშ თავდაცვის სამინისტროს ჯორჯ მარშალის სახელობის ევროპის უშიშროების საკითხთა და თავდაცვითი ეკონომიკის ცენტრი (გერმანია, გარმიშ-პატერკირხენი). 1995-1999 წლებში იყო საქართველოს მე-4 მოწვევის პარლამენტის წევრი (თბილისის დიდუბის მაჟორიტარი), საარჩევნო ბლოკი „ საქართველოს მოქალაქეთა კავშირი “. 1995 წლის ნოემბრიდან 1996 წლის მარტამდე იყო საქართველოს მოქალაქეთა კავშირის გენერალური მდივანი. 1996 წლის მარტიდან აირჩიეს საქართველოს პარლამენტის კორუფციასთან ბრძოლის დროებითი საგამოძიებო კომისიის თავმჯდომარედ. მისი ხელმძღვანელობით კომისიის მუშაობის საფუძველზე თანამდებობიდან გადაყენებულ იყვნენ მინისტრები: ფრიდონ ინჯია (საქართველოს კავშირგაბმულობის სამინისტროს), დავით ზუბიტაშვილი (საქართველოს ენერგეტიკის სამინისტრო), დავით იაკობიძე (საქართველოს ფინანსთა სამინისტრო). ასევე დ. ელიაშვილი (საქ. გაზის დეპარტამენტის თავმჯდომარე). კომისიის დასკვნის საფუძველზე სახელმწიფოს მფლობელობაში დაუბრუნდა გუდაურის სასტუმროს 8. მლნ. ლარის ღირებულების აქციათა პაკეტი. 1996 წლის სექტემბრიდან აირჩიეს საქართველოს პარლამენტის ფრაქცია „მოქალაქეთა კავშირის“ თავმჯდომარედ. 1997 წელს მისი ინიციატივით ჩამოყალიბდა საქართველოს მთავრობისა და საქართველოში „გაეროს“ განვითარების პროექტის ერთობლივი პროგრამა „კორუფციის კვლევის ცენტრი“, რომლის პირველ ეროვნულ დირექტორად თავად დაინიშნა. 1998 წლის ივლისში გადადგა მოქალაქეთა კავშირის ფრაქციისა და პარლამენტის ანტიკორუფციული კომისიის თავმჯდომარის თანამდებობიდან. 1998 წლიდან იმყოფებოდა ჯორჯთაუნის უნივერსიტეტის დიპლომატიის სკოლაში, სადაც ერთი წლის განმავლობაში სწავლობდა და ამავდროულად სენატორ კარლ ლევინთან (მიჩიგანის შტატი, დემოკრატი) ერთად იკვლევდა აშშ სახელისუფლო სტრუქტურების ფუნქციონირების პოლიტიკის საკითხებს. აგრეთვე სწავლობდა აშშ-სა და კავკასიის რეგიონის პოლიკიტური და უსაფრთხოების სფეროებში თანამშორმლობის მექანიზმებს. 1999 წლის ივლის-აგვისტოში პრაქტიკა გაიარა აშშ-ს სენატის სამხედრო სამსახურის კომიტეტში. 1999 -2004 წლებში კვლავ საქართველოს მე-5 მოწვევის პარლამენტის წევრია (თბილისის დიდუბის მაჟორიტარი), საარჩევნო ბლოკი „საქართველოს მოქალაქეთა კავშირი “. 2000 წლის ოქტომბრიდან 2002 წლის აპრილამდე იყო პარლამენტის თავდაცვისა და უშიშროების კომიტეტის თავმჯდომარე. 2001 წელს დაამთავრა საქართველოს შინაგან საქმეთა სამინისტროს აკადემიის სამართალმცოდნეობის ფაკულტეტი.
2002 წლის ივნისში აირჩიეს საქართველოს პარლამენტის ფრაქცია „გაერთიანებული დემოკრატების“ თავმჯდომარედ. ამავდროულად, იყო NATO-ს საპარლამეტნო ასამბლეაში საქართველოს დელეგაციის ხელმძღვანელი და ბალტიისპირეთში მუდმივმოქმედი საპარლამენტო დელეგაციის თავმჯდომარე. 2003 წელს კვლავ აირჩიეს საქართველოს პარლამენტის მაჟორიტარ დეპუტატად დიდუბის საარჩევნო ოლქიდან.
ვარდების რევოლუციის შემდეგ 2003 წლის ნოემბერში დაინიშნა შინაგან საქმეთა მინისტრად, ხოლო 2004 წლის ივნისში დაინიშნა თავდაცვის მინისტრად. 2004 წლის დეკემბერში დაინიშნა საქართველოს სახელმწიფო მინისტრად ევროპულ და ევროატლანტიკურ სტრუქტურებში ინტეგრაციის საკითხებში. 2006 წლის აპრილში დაინიშნა საქართველოს ვიცე პრემიერ-მინისტრად. 2012 წელს გადადგა მინისტრის თანამდებობიდან, რათა კენჭი ეყარა 2012 წლის საპარლამენტო არჩევნებში. 1999 -2004 წლებში იყო საქართველოს მე-8 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — „მეტი სარგებელი ხალხს“.
ფლობს ქართულ, ინგლისურ, რუსულ, ფრანგულ ენებს.
2006 წლის თებერვალში ლიტვის დამოუკიდებლობისა და საქართველო-ლიტვის ურთიერთობაში შეტანილი წვლილისათვის ლიტვის რესპუბლიკის ერთ-ერთი უმაღლესი ჯილდო „The Grand Cross of Commander of the Order for Merits to Lithuania“ გადაეცა. არის სპორტის ოსტატობის კანდიდატი ფარიკაობაში და საქართველოს კარატე-დო-ს ფედერაციის საპატიო პრეზიდენტი.
რესურსები ინტერნეტში
კატეგორია:დაბადებული 5 იანვარი კატეგორია:დაბადებული 1968 კატეგორია:საქართველოს III მოწვევის პარლამენტის წევრები კატეგორია:საქართველოს IV მოწვევის პარლამენტის წევრები კატეგორია:საქართველოს V მოწვევის პარლამენტის წევრები კატეგორია:საქართველოს VI მოწვევის პარლამენტის წევრები კატეგორია:საქართველოს VIII მოწვევის პარლამენტის წევრები კატეგორია:საქართველოს შინაგან საქმეთა მინისტრები კატეგორია:საქართველოს თავდაცვის მინისტრები კატეგორია:აფხაზეთის ომის მონაწილეები კატეგორია:საქართველოს ტექნიკური უნივერსიტეტის კურსდამთავრებულები (1992) კატეგორია:თბილისში დაბადებულები გიორგი კატეგორია:საქართველოს ევროპულ და ევროატლანტიკურ სტრუქტურებში ინტეგრაციის საკითხებში მინისტრები კატეგორია:საქართველოს შინაგან საქმეთა სამინისტროს აკადემიის კურსდამთავრებულები კატეგორია:მწვანეთა პარტიის პოლიტიკოსები კატეგორია:ვახტანგ გორგასლის I ხარისხის ორდენის კავალრები
მაასი
მაასი, მეზი (Meuse, ვალონ. Mouze ) — ევროპის ერთ-ერთი უმთავრესი მდინარე. სათავეს იღებს საფრანგეთში, გაივლის ბელგიასა და ნიდერლანდებს და ჩრდილოეთის ზღვაში ჩაედინება. მდინარის საერთო სიგრძეა 925 კმ (575 მილი). აუზის ფართობია — 36 ათ. კმ².
მაასზე გაშენებულია ქალაქები ვერდენი, ლიეჟი, მაასტრიხტი, ჰეროჰენბოსი და როტერდამი. მდინარეზე ასევე მდებარეობს ბელგიის უმსხვილესი კუნძული დავი.
რესურსები ინტერნეტში
კატეგორია:რაინი-მაასი-შელდის დელტა კატეგორია:საფრანგეთის მდინარეები კატეგორია:ბელგიის მდინარეები კატეგორია:ნიდერლანდების მდინარეები
ნოვოდესიატკინო
ნოვოდესიატკინო (Яңы Десяткин; Новодесяткино) — სოფელი რუსეთის ფედერაციაში, ბაშკირეთის რესპუბლიკის ბირსკის რაიონში.
2010 წლის მონაცემებით, სოფელში ცხოვრობს 55 ადამიანი. რაიონულ ცენტრ ბირსკიდან დაშორებულია 14 კილომეტრით. უახლოესი რკინიგზის სადგურია უფა, რომელიც დაშორებულია 115 კმ-ით.
2002 წლის აღწერის მიხედვით, მოსახლეობის უმრავლესობას მარიელები შეადგენენ (64 %).
სქოლიო
კატეგორია:ბირსკის რაიონის სოფლები
ქსენია კახნოვიჩი
ქსენია კახნოვიჩი (დ. 29 იანვარი, 1987, ვლადივოსტოკი, რუსეთის სფსრ, სსრკ) — რუსი მოდელი. 2004 წელს მან მოიგო პროექტ „შენ ხარ მოდელი“-ს პირველი სეზონი რუსეთში, ამ დროს ის 16 წლის იყო. ის გამოდის ისეთი ბრენდების ჩვენებებზე როგორებიცაა: „Versace“, „Gucci“, „Hermes“, „Louis Vuitton“, „Christian Dior“, და „Dolce and Gabbana“. თანამშრომლობს სააგენტო „IMG Models“-თან.
რესურსები ინტერნეტში
კატეგორია:დაბადებული 29 იანვარი კატეგორია:დაბადებული 1987 კატეგორია:რუსი მოდელები
გუდალეთის წმინდა მარინეს ეკლესია
გუდალეთის წმინდა მარინეს ეკლესია – ეკლესია კასპის მუნიციპალიტეტის სოფელ გუდალეთის განაპირას, ხოკერაანთ უბანში. თარიღდება ფეოდალური ხანით.
ეკლესია დარბაზულია ( 11,5 X 6,4 მ), ნაგებია უხეშად გათლილი საშუალო და მოზრდილი ქვებით. ეკლესია ძლიერ დაზიანებულია: ჩაქცეულია კამარა და კონქი, ჩამონგრეულია კედლების ზედა ნაწილი, აღმოსავლეთ ფასადი გაბზარულია: ეკლესია ქვა-ღორღითაა ამოვსებული. ეკლესიაში შესასვლელი სამხრეთ კედლის დასავლეთ ნაწილშია. იგი ორივე მხრიდან სწორკუთხაა და გადახურულია არქიტრავით. ნახევარწრიული აფსიდის ღერძზე სწორკუთხა სარკმელია, მის ორივე მხარეს ღრმა სწორკუთხა ნიშები. აფსიდი დარბაზისაგან გამოყოფილია მცირე მხრებით; მისი იატაკი ერთი საფეხურით ამაღლებულია.
ლიტერატურა
კატეგორია:კასპის მუნიციპალიტეტის ტაძრები
ზანავის წმინდა გიორგის ეკლესია
ზანავის წმინდა გიორგის ეკლესია — არქიტექტურული ძეგლი ადიგენის მუნიციპალიტეტის სოფელ ზანავში. აგებულია X-XV საუკუნეებში.
ჭულეს მონასტრის მთავარი ნაგებობა წმინდა გიორგის სახელობის, XIII საუკუნის, გუმბათიანი ეკლესიაა. მრავალგზის დაზიანებისა და აღდგენის გამო ტაძარს თავდაპირველი სახით არ მოუღწევია. ძეგლი თავისი არქიტექტურით საფარა-ზარზმის ხუროთმოძღვრულ ჯგუფს განეკუთვნება. ინტერიერში, ჩრდილოეთ ბურჯზე შემორჩენილი ასომთავრული წარწერა მხატვრის სახელს - „არსენს“ გვამცნობს. ამავე წარწერით განისაზღვრება მოხატულობის თარიღი - 1381 წელი. სამხრეთ კედელზე სამცხის მმართველ ჯაყელთა ჯგუფური პორტრეტია წარმოდგენილი. ტაძარში არის მხატვრობის ადრეული ფენაც, რომელიც XIII საუკუნის II ნახევარს განეკუთვნება. ტაძრის დასავლეთით მდგარი სამრეკლო - ქართული არქიტექტურის საინტერესო ნიმუში - ახლა მხოლოდ ნანგრევების სახითაა შემორჩენილი.
არაპავა
არაპავა (Arapawa Island) — პატარა კუნძული მარლბორო-საუნდის ფიორდში, ახალი ზელანდიის სამხრეთ კუნძულის ჩრდილო-აღმოსავლეთ კიდესთან. მისი ფართობია 75 კმ².
გეოგრაფია
დასავლეთიდან არაპავას გარს ეკვრის დედოფალ შარლოტას ყურე, სამხრეთიდან კი ტორის არხი, რის გავლითაც ხორციელდება საზღვაო კავშირი ჩრდილოეთ კუნძულზე მდებარე ქალაქ უელინგტონსა და სამხრეთ კუნძულზე მდებარე ქალაქ პიკტონს შორის.
ისტორია
1770 წელს, კაპიტანმა ჯეიმზ კუკმა სწორედ არაპავას ერთ-ერთი ბორცვიდან დაინახა წყნარი ოკეანიდან ტასმანის ზღვაში გასასვლელი სრუტე, რომელსაც შემდეგ კუკის სრუტე ეწოდა. ამ აღმოჩენამ გააცამტვერა გეოგრაფების მოსაზრება, რომ თითქოს აქ დიდი სამხრეთის კონტინენტი, ტერა-აუსტრალისი არსებობდა. 1970 წელს კუნძულზე კუკის მონუმენტი გაიხსნა.
1820-იანი წლების ბოლო პერიოდიდან 1960-იანი წლების შუა პერიოდამდე არაპავა ემსახურებოდა ვეშაპის დამჭერთა ბაზას რეგიონში, რომლის ცენტრი იყო პერანოს კონცხი კუნძულის აღმოსავლეთ ნაპირზე.
კუნძულზე ბინადრობენ ღორების, ცხვრების და თხების უნიკალური ჯიშები, რომელთა წარმოშობა უცნობია. არსებობს მოსაზრება, რომ ისინი არიან პირდაპირი შთამომავლები გადაშენებული ინგლისური ჯიშისა, რომლებიც ჩაყვანილია არაპავაზე ან ჯეიმზ კუკის, ან ვეშაპის დამჭერების მიერ.
სქოლიო
კატეგორია:ახალი ზელანდიის კუნძულები
შირაკავა-გო და გოკაიამა
შირაკავა-გო და გოკაიამა (白川郷,五箇山) — იუნესკოს მსოფლიო მემკვიდრეობის ძეგლები იაპონიაში. მდებარეობს ქვეყნის ჩრდილოეთ ნაწილში, გიფუსა და ტოიამის პრეფექტურების საზღვრის გასწვრივ.
არაიხანის რაიონი
არაიხანის რაიონი (Distrito de Arraiján) — რაიონი პანამაში, პანამის პროვინციაში. მდებარეობს პანამის არხის ჩრდილოეთით (ტექნიკურად დასავლეთით) და ესაზღვრება დედაქალაქ პანამას. 2010 წლის მონაცემებით მოსახლეობა 220 779 ადამიანს შეადგენს, საიდანაც უდიდესი ნაწილი ქალაქ პანამაში მომუშავე ადამიანია. რაიონის საერთო ფართობი 170 კმ²-ია, ადმინისტრაციული ცენტრია ქალაქი არაიხანი.
სქოლიო
კატეგორია:პანამის ქალაქები კატეგორია:პანამის რაიონები
შირაკავა-გო და გოკაიამა
ეს სოფლები, ცნობილია თავის სახლებით, რომლებიც მინკას (合掌造り) არქიტექტურულ სტილშია ნაგები. ამ სტილისათვის დამახასიათებელია ჩალით გადახურული სახურავები, რომლებიც ისეა გადახრილი, რომ მლოცველის ხელებს მოგვაგონებს. სახლი ფართოა და შედგება სამი ან ოთხი სართულისგან.
რესურსები ინტერნეტში
კატეგორია:მსოფლიო მემკვიდრეობის ძეგლები იაპონიაში კატეგორია:იაპონიის არქიტექტურა
Plagiolepis decora
Plagiolepis decora — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Plagiolepis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
ოთარ კაკაბაძე
კაკაბაძე იყო 17 და 19 წლამდე ფეხბურთელთა ნაკრების წევრი. გამოიძახეს 21 წლამდელთა ნაკრებშიც. კარგად ასრულებს დაცვით ფუნქციებს და ასევე კარგად ერთვება შეტევებში. 17 წლამდე ფეხბურთელთა ევროპის ტურნირის დასრულების შემდეგ უეფას ჟურნალისტების ჯგუფმა 10 ტალანტი გამოარჩია, რომელთა შორის ოთარ კაკაბაძეც იყო.
სქოლიო
კატეგორია:დაბადებული 1995 კატეგორია:ქართველი ფეხბურთელები კატეგორია:თბილისის დინამოს ფეხბურთელები კატეგორია:დაბადებული 27 ივნისი კატეგორია:ეროვნული ლიგის ფეხბურთელები
პორტუგალიის მწვანეები
პორტუგალიის მწვანეთა პარტია (Partido Ecologista "Os Verdes" ან PEV) — პორტუგალიის მწვანეთა და ეკო-სოციალისტთა პარტია. ევროპის მწვანეთა პარტიის წევრი და ევროპის მწვანეთა ფედერაციის დამფუძნებელი.
პარტიის ახალგაზრდული ფრთას წარმოადგენს Ecolojovem. ის გამოსცემს გაზეთს სახელად:Folha Verde (Folha Verde). მისი შტაბ-ბინა განთავსებულია ლისაბონში.
ისტორია და ძირითადი მონაცემები
პარტია დააარსეს 1982 წელს, პორტუგალიის მოქალაქეებმა რომლებიც დაინტერესებულნი იყვნენ ეკოლოგიური პრობლემებით. მისი საწყისი სახელი იყოMovimento Ecologista Português - Partido "Os Verdes". ამ ახალ პარტიას თავიდანვე მხარს უჭერდა პორტუგალიის კომუნისტური პარტია და მისი ერთ-ერთი დამფუძნებელი ზიტა სეაბრა იყო კომუნისტური პარტიის წევრი.
70-იანების ბოლოს მსოფლიო დადგა ისეთი ეკოლოგიუური პრობლემების წინაშე როგორიცაა: სათბურის ეფექტი და ოზონის ხვრელის გათხელება. პორტუგალიის საზოგადოებაში ორგანიზებული ეკოლოგიური მოძრაობის საჭიროებამ გამოიწვია მწვანეების შექმნა, რომლებმაც მსგავსი პრობლემები წამოწიეს პლიტიკურ ფლანგზე.
პარტიამ დაფუძნების შემდეგ შექმნა რეგიონალური ჯგუფები, რომლებიც დღემდე იზრდებიან. ქვეყნის მასშტაბით პარტიის ზრდამ ხელი შეუწყო წევრების სხვადასხვა პოზიციებზე არჩევას. დღეისთვის (2005 წლის არჩევნების მიხედვით) პარტიას ჰყავს რამდენიმე წევრი მუნიციპალიტეტების საკრებულოებში და ორი წევრი პორტუგალიის პარლამენტში: ჰელოიზა აპოლონია და ფრანცისკო მადეირა ლოპესი.
პარტიას აკრიტიკებენ კომუნისტებთან მათი მჭიდრო კავშირის გამო, მათ ზედმეტ სახელსაც კი ეძახიან "საზამთროები - მწვანე გარედან, წითელი შიგნიდან". მიუხედავად იმისა რომ პარტიას ცალკე (კომუნისტების გარეშე)არჩევნებში არასოდეს მიუღია მონაწილეობა, მათი პოზიციები მაინც განსხვავდებაისეთ საკითხზე როგორიცაა: ატომური ენერგიის მხარდაჭერა.
პარტია ასევე წარმოდგენილია საარჩევნო კომისიაში და განათლების ნაციონალურ საბჭოში.
პარტიის ახალგაზრდული ფრთა არის Ecolojovem, რომელიც დაარსებულია 1989 წელს და არის ახალგაზრდა მწვანეების ევროპული ფედერაციის წევრი.
პარტია გამოსცემს გაზეთს, Folha Verde (მწვანე ფოთოლი), რომელსაც აქვ მიღებული რამდენიმე პრიზი უნიკალური დიზაინისა და სტილისათვის.
შედეგები არჩევნებში
არჩევნებზე მწვანეები ერთიანდებიან პორტუგალიის კომუნისტურ პარტიასთან, ერთიან დემოკრატიულ კოალიციაში.
საპარლამენტო არჩევნების შედეგები
შენიშვნა:
რაოდენობაში ნაჩვენებია ერთიანი დემოკრატიული კოალიციის წევრების რაოდენობა, ხოლო ფრჩხილებში მწვანეთა პარტიის წევრების.
ევროპის პარლამენტის არჩევნები
შენიშვნა:
ნოვოკულჩუბაევო
ნოვოკულჩუბაევო (Яңы Ҡолсобай; Новокульчубаево) — სოფელი რუსეთის ფედერაციაში, ბაშკირეთის რესპუბლიკის ბირსკის რაიონში.
2002 წლის აღწერის მიხედვით, მოსახლეობის უმრავლესობას მარიელები შეადგენენ (98 %).
სქოლიო
კატეგორია:ბირსკის რაიონის სოფლები
ხიდისყური (ბოლნისის მუნიციპალიტეტი)
ხიდისყური (ყოფ. ასანხოჯალო ) — სოფელი აღმოსავლეთ საქართველოში, ქვემო ქართლის მხარის ბოლნისის მუნიციპალიტეტში, ნახიდურის თემში. მდებარეობს მდინარე მაშავრის მარცხენა ნაპირას, ზღვის დონიდან 430 მ, ბოლნისიდან 13 კმ.
დემოგრაფია
2014 წლის აღწერის მონაცემებით სოფელში ცხოვრობს 710 ადამიანი.
სქოლიო
კატეგორია:ბოლნისის მუნიციპალიტეტის სოფლები
ლათინური დამწერლობა
thumb|left|ლათინური დამწერლობის გავრცელებულობა მსოფლიოში
ლათინური დამწერლობა (რომაული ანბანი, ლათინურ ენაზე „abecedarium“ [აბეცედარიუმი]) — თანამედროვე მსოფლიოში ერთ-ერთი ყველაზე გავრცელებული ანბანური დამწერლობა. მას რომანული, გერმანიკული, ფინურ-უგორული, სლავური, თურქული და სხვა ენები გამოიყენებენ.
ლათინური დამწერლობა 26 ასო-ნიშნისაგან შედგება. ენათა ჟღერადობრივი ბუნების მიხედვით ეს ასო-ნიშნები სხვადასხვაგვარად წარმოითქმება. მათ ასევე სხვადასხვა სახელი გააჩნიათ. ზოგ ბგერათა გადმოსაცემად სხვადასხვა ვარიანტი არსებობს სხვადასხვა ენაში.
ანბანის სახელწოდებაც სხვადასხვაა ზოგ ქვეყანაში. მაგ.; სლავურ ქვეყნებში ლათინურ ანბანს „ლატინიცას“, „ლატინკას“, ან უბრალოდ „აბე-ცე-დას“ უწოდებენ.
ისტორია
მინი|მარცხნივ|ლათინური დამწერლობის გავრცელება ყოფილი იუგოსლავიის ქვეყნებში. ლათინური დამწერლობა მომდინარეობს ეტრუსკული ანბანიდან, რომელიც ეტრუსკებმა ბერძნულის მიხედვით შექმნეს. ლათინურ ანბანში თავდაპირველად 21 ასო იყო:
ნიშანი C გამოიყენებოდა გ-სა და კ-ს ჩასაწერად. ასო G მხოლოდ ქრ.შ.მდე 234 წელს დაამატეს. ძვ.წ I საუკუნეში დაამატეს ასო Y, y [ი ფსილონი, ანუ მოკლე ი] ბერძნულიდან შემოსული სიტყვებისთვის იქნა შემოტანილი და ზოგიერთ ენაში მას არა მოკლე ი-ს, არამედ ბერძნულ ი-ს, ანუ ი გრეკ-ს უწოდებენ. ასე მიიღეს 23 ასო-ნიშანი.
კლაუს ცუნდელი
კლაუს ცუნდელი (იგივე „The Brave“) — გერმანელი კომპოზიტორი, სიმღერების ავტორი, პროდიუსერი და პიანისტი. არის რამდენიმე წარმატებული მუსიკალური პროექტის დამაარსებელი. მათ შორის არის Sacred Spirit და B-Tribe.
დისკოგრაფია
პროდიუსერული ნამუშევრები / ჩაწერილი ალბომები
სქოლიო
კატეგორია:გერმანელი პიანისტები კატეგორია:გერმანელი პროდიუსერები
Rendez-Vous
Rendez-Vous — ფრანგი ელექტრონული მუსიკოს ჟან-მიშელ ჟარის 1986 წლის სტუდიური ალბომი. მსოფლიო მასშტაბით გაიყიდა მისი 3 მილიონი ასლი. ამით იგი კვლავ რჩება ჟარის დისკოგრაფიიდან აშშ-სა და ბრიტანეთში ყველაზე წარმატებულ და ჩარტებში ყველაზე მეტ ხანს მყოფ დისკად. ალბომის უკანასკნელ კომპოზიციაში უნდა გამოეყენათ ასტრონავტ რონ მაკ-ნეირის საქსოფონის სოლო, რომელიც მას უნდა შეესრულებინა ღია კოსმოსში, მაგრამ 1986 წლის 28 იანვარს იგი დაიღუპა, ხომალდ „ჩელენჯერის“ ხომალდის გაშვებისას მომხდარი აფეთქების გამო. კომპოზიცია მის ხსოვნას მიეძღვნა.
ბრიტანულ ჩარტში ალბომი #9, ხოლო აშშ ჩარტში - #52 პოზიციაზე მოხვდა.
1986 წლის აპრილში ჟარმა ჰიუსტონში (ტეხასი) გამართა კონცერტი Rendez-vous Houston, რომელიც მიეძღვნა ჩელენჯერის შვიდი დაღუპული ასტრონავტის ხსოვნას. კონცერტი დაემთხვა შტატის 150-ე დაბადების წლისთავს. მასში მონაწილეობდა მაკ-ნერი (საქსოფონი), რომლის პარტია ჩაწერილი იყო კოსმოსში.
ალტერნატიული სია
ალბომის ადრეულ გამოცემებში (1986) მეორე და მეხუთე ნაწილი დაყოფილი იყო ცალკე ქვენაწილებად. ნაწილების Fourth და Last Rendez-vous ხანგრძლივობაც განსხვავებული იყო.
სქოლიო
კატეგორია:ჟან-მიშელ ჟარის ალბომები კატეგორია:1986 წლის ალბომები კატეგორია:Disques Dreyfus-ის ალბომები
არგონავტი
არგონავტი (Argonauta argo) — თავფეხიანების ერთ-ერთი სახეობა. გავრცელებულია ხმელთაშუა ზღვაში. დედალი მამალზე ბევრად დიდია, აქვს ცრუ ნიჟარა, რომელიც მამალს არ გააჩნია. ნიჟარა წარმოიქმნება ლაპოტების მიერ გამოყოფილი განსაკუთრებული ნივთიერებისაგან. მასში არგონავტი ინახავს კვერცხებს ნაშიერების გამოჩეკამდე.
ლიტერატურა
კატეგორია:თავფეხიანები
ჭოტისუბნის წმინდა მარინეს ეკლესია
ეკლესია დარბაზულია, ნაგებია დიდი ზომის ქვის ბრტყელი ფილებით. ძლიერ დაზიანებულია: მთლიანადაა ჩანგრეულია სახურავი და კედლების მნიშვნელოვანი ნაწილი; მხოლოდ აღმოსავლეთ კედელს აქვს შემორჩენილი პერანგის ნაწილი და ერთი პატარა სარკმელი. ეკლესია ამოვსებულია მიწითა და ნანგრევებით. შესასვლელი სამხრეთ კედლის დასავლეთ ნაწილშია. კარის არქიტრავზე ხუთსტრიქონიანი წარწერაა, რომელიც ძნელად იკითხება. მასში მოხსენიებულია ეკლესიის მშენებელი ვინმე გაბრიელ გალატოზი. წარწერის ორივე მხარეს გამოსახულია ჯვრები, რომელთა მხრები და თავი წყვილბოლოიანია და სტილიზებული ფრთების გამოსახულებითაა დასრულებული. მეორე, შედარებით მცირე ზომის დაზიანებულწარწერიანი ქვა დარბაზის ჩრდილოეთ კედელშია ჩატანებული.
ლიტერატურა
კატეგორია:კასპის მუნიციპალიტეტის ტაძრები
ვაშლის მინაფრთიანა
ვაშლის მინაფრთიანა (Synanthedon myopaeformis) — პეპელა ქერცლფრთიანების რიგისა. ფრთების შლილი 20-22 მმ. აქვს მოლურჯო-შავი სხეული. გამჭვირვალე ფრთები ზოგან ქერცლითაა დაფარული. საქართველოში გავრცელებულია უმთავრესად აღმოსავლეთ რაიონებში. აზიანებს სხვადასხვა მცენარეს, უმეტესად ვაშლს. მატლი ღეროსა და ტოტზე ქერქქვეშ აზიანებს ლაფანსა და მერქნის ზედაპირს, აკეთებს სავალებს. დაზიანებული ადგილიდან გადმოდის მოწითალო-ყავისფერი სითხე. მცენარეს ქერქი ეცვლება, სუსტდება და იღუპება.მატლი ზამთრობს ქერქქვეშ. პეპელა 250-მდე კვერცხს დებს ქერქზე. აქვს ორწლიანი გენერაცია.
ბრძოლის ღონისძიებანი: მაღალი აგროტექნიკა, დაზიანებული ტოტებისა და ძველი ქერქის აცლა და დაწვა, ადრე გაზაფხულზე (კვირტის დაბერვამდე) 2%-იანი კარბოფოსის ან ტრიქლორმეტაფოს - ვაშლის შესხურება.
ლიტერატურა
კატეგორია:მინაფრთიანასებრნი
ნოვოპეტროვო (ბაშკირეთი)
ნოვოპეტროვო  (Яңы Петров; Новопетрово) — სოფელი რუსეთის ფედერაციაში, ბაშკირეთის რესპუბლიკის ბირსკის რაიონში.
2010 წლის მონაცემებით, სოფელში ცხოვრობს 21 ადამიანი. რაიონულ ცენტრ ბირსკიდან დაშორებულია 27 კილომეტრით. უახლოესი რკინიგზის სადგურია უფა, რომელიც დაშორებულია 126 კმ-ით.
2002 წლის აღწერის მიხედვით, მოსახლეობის უმრავლესობას რუსები შეადგენენ (100 %).
სქოლიო
კატეგორია:ბირსკის რაიონის სოფლები
კონსტანტინე ბეთანელი
კონსტანტინე ბეთანელი (დ. 24 ნოემბერი, 1932, თბილისი — გ. 2007) — ქართველი ინჟინერი, მეცნიერი.
1956 წელს დაამთავრა საქართველოს პოლიტექნიკური ინსტიტუტის სამთო ფაკულტეტი.
1959–1979 წლებში იყო სსრკ მეცნიერებათა აკადემიის სამთო საქმის ინსტიტუტში მომავლის საწარმოთა ლაბორატორიის გამგე. მისი შრომები ეხება ახალი ტექნიკურ–ეკონომიური დონის შახტების შექმნის თეორიულ საფუძვლებს და მეთოდოლოგიას. სასარგებლო წიაღისეულის საბადოთა დამუშავების ტექნოლოგიას, ნახშირის ამოღების მეთოდებს საწმენდ სანგრებში ადამიანის ყოფნის გარეშე, ქანების მასივის მდგომარეობის მართვას სასარგებლო წიაღისეულის მიწისქვეშა მოპოვების დროს, ბუნებრივი რესურსების კომპლექსურ და რაციონალურ გამოყენებას და ამ დარგში სამეცნიერო–ტექნიკური პროგრესის მიმართულებათა პროგნოზირებას. მეცნიერი სასარგებლო წიაღისეულის საბადოთა დამუშავების დარგში. 1976 წლიდან ტექნიკურ მეცნიერებათა დოქტორი. 1981 წლიდან პროფესორი.
რესურსები ინტერნეტში
კატეგორია:დაბადებული 24 ნოემბერი კატეგორია:დაბადებული 1932 კატეგორია:თბილისში დაბადებულები კატეგორია:გარდაცვლილი 2007 კატეგორია:ქართველი ინჟინრები
თავისუფლების ფანტომი
თავისუფლების ფანტომი (Le Fantôme de la liberté) — ლუის ბუნიუელის ფილმი.
რესურსები ინტერნეტში
კატეგორია:1974 წლის ფილმები კატეგორია:ფრანგულენოვანი ფილმები კატეგორია:ფრანგული ფილმები კატეგორია:იტალიური ფილმები კატეგორია:ლუის ბუნიუელის ფილმები კატეგორია:სიურრეალისტური ფილმები
არგოს გემი
ლიტერატურა
კატეგორია:უცნობი თანავარსკვლავედები
Plagiolepis demangei
სქოლიო
კატეგორია:ჭიანჭველები
ნიკოს სალოცავები და ტაძრები
ნიკოს სალოცავები და ტაძრები — იუნესკოს მსოფლიო მემკვიდრეობის ძეგლები იაპონიაში. მოიცავს 103 შენობასა და სტრუქტურას, ასევე მათს ირგვლივ მდებარე ბუნებრივ გარეომოს. მდებარეობს ქალაქ ნიკოში, ტოჩიგის პრეფექტურაში. შენობების ნაწილი სინტოიზმის სალოცავებს წარმოადგენს, ნაწილი კი ბუდიზმის ტაძრებს.
9 შენობა გაფორმებულია იაპონიის ეროვნულ საგანძურად, ხოლო დანარჩენი 94 მნიშვნელოვან კულტურულ ღირებულებად.
რესურსები ინტერნეტში
კატეგორია:მსოფლიო მემკვიდრეობის ძეგლები იაპონიაში